CELEX: C2007/095/110
Language: el
Date: 2007-04-28 00:00:00
Title: Υπόθεση T-79/07: Προσφυγή της 9ης Μαρτίου 2007 — SHS Polar Sistemas Informáticos κατά ΓΕΕΑ — Polaris Software Lab (POLARIS)

28.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 95/55
            
         Προσφυγή της 9ης Μαρτίου 2007 — SHS Polar Sistemas Informáticos κατά ΓΕΕΑ — Polaris Software Lab (POLARIS)
   (Υπόθεση T-79/07)
   (2007/C 95/110)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: SHS Polar Sistemas Informáticos, SL (Μαδρίτη, Ισπανία) (εκπρόσωπος: C. Hernández Hernández, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Polaris Software Lab Ltd (Chennai, Ινδία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς, της 8ης Ιανουαρίου 2007 στην υπόθεση R 658/2006-2·
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Polaris Software Lab Ltd
   
      Σήμα προς καταχώριση: Το εικονιστικό σήμα «POLARIS »για προϊόντα και υπηρεσίες των κλάσεων 9 και 42 — Αίτηση αριθ. 3 267 713
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα
   
      Αντιταχθέν δικαίωμα επί σήματος ή σημείου: Το κοινοτικό λεκτικό σήμα «POLAR »προϊόντα και υπηρεσίες των κλάσεων 9, 38 και 42
   
      Απόφαση του τμήματος ανακοπών: Ανακοπή δεκτή για όλα τα επίδικα προϊόντα της κλάσεως 9
   
      Απόφαση του τμήματος προσφυγών: Ακύρωση της αποφάσεως του τμήματος ανακοπών
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β' του κανονισμού 40/94 του Συμβουλίου καθόσον i) το προγενέστερο σήμα μπορεί να καλύψει λογισμικό προοριζόμενο για μη ειδικευμένους καταναλωτές, πράγμα που μπορεί να προκαλέσει σύγχυση, ii) οι μικρές οπτικές και φωνητικές διαφορές μεταξύ των δύο συγκρουομένων σημάτων δεν αρκούν για να αποφευχθεί ο κίνδυνος συγχύσεως και iii) αμφότερα τα σήματα συνδέονται με το ίδιο εννοιολογικό περιεχόμενο.